 

 

 

bravo cbc d.o.o., Avenija Većeslava Holjevca 29, Zagreb, OIB: 28140997362, objavljuje Pravila sudjelovanja u Nagradnoj Igri –„ To moraš znati u pola noći“ 
 
Članak 1. 
Priređivač nagradne igre je bravo cbc d.o.o., Avenija Većeslava Holjevca 29, Zagreb, OIB: 28140997362 (dalje u tekstu: Priređivač), a ista će se odvijati u programu brava! za potrebe sponzora eKupi (u daljnjem tekstu Sponzor). 
 
Članak 2. 
Ovim Pravilima (dalje u tekstu: Pravila), Priređivač definira pravila sudjelovanja u Nagradnoj Igri – „To moraš znati u pola noći“  (u daljnjem tekstu: Igra). Na ovaj pravilnik primjenjuju se i odredbe Općeg pravilnika o igrama objavljen na https://bravo.hr/pravilnik-o-igrama/  
 
Članak 3. 
Svrha Igre je ostvarivanje promidžbenih učinaka za Sponzora i bravo!. 
 
Članak 4. 
Igra se realizira od 24. kolovoza do 09. srpnja 2026. godine. Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima 
 
Članak 5. 
Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima. 
 
Članak 6.  
Pravo sudjelovanja u Igri imaju sve punoljetne osobe koje na teritoriju RH imaju svoje prebivalište, a nemaju djelatnici društva bravo cbc d.o.o., radijske postaje bravo! i vezanih kompanija, stalni suradnici i članovi njihovih užih obitelji. Eventualna višestruka prijava iste osobe može rezultirati isključivo jednokratnim sudjelovanjem u Igri. Jedna osoba može osvojiti samo jednu nagradu.  
 
Članak 7. 
Igra se realizira na način da pozivamo slušatelje da se prijave glasovnom porukom koju trebaju poslati na bravo WhatsApp. U poruci trebaju reći ime i grad iz kojeg dolaze a mi ćemo slučajnim odabirom odabrati slušatelje koji igraju. Svaki radni dan od 2.9. do 9.9. u periodu između 22h i 05h nazvat ćemo jednog slušatelja i postaviti mu pitanje iz školskog gradiva. Ako slušatelj odgovori točno - osvaja nagradu. Ako ne zna odgovor na pitanje ili odgovori netočno, nagrada se prenosi u sljedeći dan. Igramo 6 radnih dana. 
 
Članak 8.  
Regularnost provođenja Igre provodi tročlana komisija priređivača, o čemu se vodi dnevni zapisnik. Komisiju čine:  
 
Maša Golubić (bravo cbc d.o.o.), Tihana Stejskal (bravo cbc d.o.o.), Paulina Tandara Hrnčić (bravo cbc d.o.o.) 
 
Članak 9. 
Nagradni fond ukupne vrijednosti 1.800,00 EUR (tisućuosamstoeura) čine 6 eKupi digitalnih bonova pojedinačne vrijednosti 300 EUR. Uručenje nagrada dobitnicima organizirat će Priređivač, na način da se maksimalno zadovolje osnovni ciljevi provođenja Igre. 
Članak 10. 
Priređivač Igre će dobitnike obavijestiti telefonskim putem o osvojenoj nagradi.  
 
Članak 11. 
U slučaju da nagradni fond iz članka 9. ovog Pravilnika neće biti u cijelosti podijeljen dobitnicima, a ako njegova vrijednost bude veća od 663,61 EUR sukladno članku 69. stav 9. Zakona o igrama na sreću (NN 87/09, 35/13), Priređivač je isti iznos dužan prodati na javnom natječaju i sredstva ostvarena prodajom uplatiti u korist državnog proračuna, u roku od 90 dana od isteka roka za podizanje nagrada. 
 
Članak 12. 
Nagrade u obliku digitalnih bonova dobitnici podižu uz predočenje zakonski valjanog identifikacijskog dokumenta. Preuzimanje finalnih nagrada bit će organizirano po isteku Igre, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača i sponzora Igre prema dobitniku. Priređivač je dužan osigurati preuzimanje nagrade u roku od 30 (slovima: trideset) dana po završetku Igre.   
 
Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade. U slučaju da u roku od 30 (slovima: trideset) dana  dobitnik ne preuzme nagradu, vrijede odredbe PRAVILNIKA O PRIREĐIVANJU NAGRADNIH IGARA, NN 8/10. 
 
Priređivač zadržava pravo na izmjenu Pravila, prekid nagradnog natječaja ili potpunu obustavu nagradnog natječaja ako to zahtijevaju pravni ili komercijalni razlozi te ukoliko postoje proturječnosti ili sumnje u tehničke manipulacije prilikom prijave slušatelja na natječaj i ispunjavanje uvjeta za ostvarivanje nagrade. Priređivač  će obavijestiti slušatelje o svim eventualnim izmjenama objavom na www.bravo.hr.  
 
Članak 13.                                                                                                                                                                         
Slanjem svoje prijave putem WhatsAppa-a, sudionici potvrđuju da su upoznati s Pravilnikom o nagradnoj igri  i da pristaju na pravila iz Pravilnika te daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( bravo cbc d.o.o., Avenija Većeslava Holjevca 29, Zagreb, 01 66 90 601 ) sa sljedećom svrhom: 
· Obrada osobnih podataka sudionika sa svrhom prijave na nagradni natječaj 
· Obrada osobnih podataka dobitnika sa svrhom identifikacije pri dodjeli nagrade 
· Objava i korištenje identifikacijskih osobnih podataka ( ime i mjesto stanovanja) dobitnika natječaja u programu bravo! sa svrhom promocije i realizacije Natječaja 
Pravna osnova obrade je privola ispitanika, a kategorije osobnih podataka koje se prikupljaju su:   identifikacijski podaci (ime, prezime, broj mobitela, audio zapis ). 
Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja nagradne igre odnosno do prestanka nagradne igre  po bilo kojoj osnovi, kao i naknadno godinu dana  nakon realizacije iste ukoliko je tako propisano Pravilnikom, a nakon toga će biti obrisani.  
Osobni podaci prikupljaju se i obrađuju i od strane pružatelja usluge WhatsApp aplikacije čija pravila 	prrvatnosti 	možete 	pronaći 	na 	sljedećoj 	WEB 	adresi: https://www.whatsapp.com/legal/ 
Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  https://bravo.hr/izjava-o-privatnosti/. 
Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovoj nagradnoj igri. 
Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.  
Ovim Pravilnikom i izjavom o Privatnosti (https://bravo.hr/izjava-o-privatnosti/ upoznajemo Ispitanike ( Sudionike nagradne igre  ) o sljedećem:  
· imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika   
· imaju  prava na ulaganje prigovora na obradu takvih podataka te prava na prenosivost podataka 
· imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na:  sluzbenik@bravo.hr a da to ne utječe na zakonitost obrade koja se temeljila na privoli prije nego što je ona povučena 
· imaju pravo  na podnošenje prigovora nadzornom tijelu ( AZOP ). 
 
Svojom prijavom sudionik nagradne igre izjavljuje i potvrđuje da je stariji od 18 godina i da je u mogućnosti dati suglasnost za obradu osobnih podataka. 
Članak  14. 
U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Igru, te o tome na odgovarajući način obavijestiti javnost.  
 
Članak 15. 
Sudjelovanjem u Igri svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.  
 









[bookmark: _GoBack]Članak  16. 
Ovaj Pravilnik stupa na snagu danom objave na web stranici www.bravo.hr, a njegova valjanost traje do ispunjenja svih odredbi predviđenih pojedinim člancima Pravilnika. 
  
U Zagrebu, 27.07.2025.                                                                                       bravo cbc d.o.o. 
                                                                                                                              Marko Došlić, direktor 

KLASA: UP/I-460-02/26-01/389 URBROJ: 513-07-21-01-26-2 Zagreb, 07. kolovoza 2026. 

